Viipurin Markovillan Jalkaväen Aliupseerikoulu

Markovilla oli Suomen suuriruhtinaskunnan kenraalikuvernööri Franz Albert Seynin aloitteesta Viipurin Imatran kaupunginosaan rakennettu ortodoksinen opettaja-, diakoni- ja pappisopetuslaitos. Suomen itsenäistyttyä Markovillassa järjestettiin 1918–1920 Reserviupseerikoulun perustamiseen saakka upseerikokelaskursseja, joiden opetusohjelmien pohjalta jatkoi Reserviupseerikoulu Haminassa 1920.

Markovillan Jalkaväen Aliupseerikoulu perustettiin 1. syyskuuta 1921 palkatun kanta-aliupseerikunnan kouluttamiseksi. Kurssit 1–5 pidettiin 1. syyskuuta 1921–30. syyskuuta 1925.
Jalkaväen Aliupseerikoulun nimi muuttui Jalkaväen Kapitulanttikouluksi 25. toukokuuta 1925. Jalkaväen Kapitulanttikoulun kurssit 6–9 pidettiin 1. marraskuuta 1925–26. toukokuuta 1928.
Sen jälkeen Jalkaväen Kapitulanttikoulun nimi muuttui ja se nimitettiin juuri perustetun Markovillan Taistelukoulun Kanta-aliupseeriosastoksi.
Markovillan Taistelukoulun Kanta-aliupseeriosaston jalkaväkikurssit 11–26 ja Kevyt linja 1–4 kurssit pidettiin 10. syyskuuta 1928–6. lokakuuta 1939. Viimeinen kurssi 26 jouduttiin keskeyttämään talvisodan takia. Vuosina 1921–1939 yhteensä 2213 kanta-aliupseerioppilasta suoritti Markovillan aliupseerikoulun.Maanpuolustusopisto 75 vuotta. Toimittaneet Keijo Simoila ja Keijo Koivisto 1993.  

Kun Markovillan Taistelukoulu perustettiin 1927, siihen syntyi kaksi osastoa: upseeriosasto ja Kapitulanttikoulun nimi muutettiin kanta-aliupseeriosastoksi. Ennen sotia Markovillan Taistelukoulu tarjosi opetusta 1 207 upseerille ja 2 213 kanta-aliupseerille.  Talin–Ihantalan torjuntataistelujen maastot olivat Viipurin Markovillan Kapitulanttikoulun ja Taistelukoulun harjoitusalueita. Sillä oli erittäin suuri merkitys torjuntataistelujen onnistumisen kannalta. Puolet Puolustusvoimien pataljoonien komentajista oli saanut koulutusta Markovillan Taistelukoulussa. Talvi- ja jatkosodan kokemuksia arvioitaessa on todettu että sodankäynnin päävastuu lankesi pataljoonan komentajille.Taistelukoulu 1927–77 Sampo Ahto, sivu 72.

Lähteet

Taistelukoulu 1927-77, Sakari Rusama ja Sampo Ahto 1977
Maanpuolustusopisto 75 vuotta, Keijo Simola ja Keijo Koivisto 1993
Sama Kaiku on askelren, Ali-, toimi ja opistoupseerien historia, s 41-63, Keijo Koivisto (toim) 2004

Viitteet

 Aiheesta muualla 
 Sotaista ahertelua rauhan aikana, Suomen Kuvalehti, 08.08.1925, nro 32, s. 16, Kansalliskirjaston digitaaliset aineistot

Luokka:Viipurin oppilaitokset
Luokka:Suomen puolustusvoimat
Luokka:Entiset suomalaiset oppilaitokset